དཔྱད་སྡོམ་བྱས་པ་བརྒྱུད།ཅང་ཅི་ཅིག་གི་ཁྲག་ནང་གི་ཆང་བཅུད་གར་ཚད་ཧོའོ་ཧྲིང་བརྒྱ་རེར་ཧོའོ་ཁེ་༢༠༦ཟིན་ཡོད་པས་ཆང་རག་བཏུང་ནས་འཁོར་རིགས་གཏོང་བའི་ཉེས་བསགས་སུ་གྲུབ་ཡོད།བྱུར་རྐྱེན་དབང་གིས་སྲུང་རྭ་གཏོར་བའི་གྱོང་གུན་སྒོར་༢༡༠༠ཟིན་ཡོད།གྱོད་གཞི་རྩད་ཞིབ་བྱ་རིང་།གྱོད་ཡ་ཅང་ཅི་ཅིག་དང་ཀྲང་མི་མིག་གཉིས་ཀྱིས་ཉེས་བསགས་ཀྱི་དོན་དངོས་རྣམས་ཁྲིམས་རྭའི་ནང་དུ་བདེན་པ་བདེན་ཐོབ་ངོས་ལེན་ཞུས་ཡོད་པ་རེད།ཁྲིམས་ཁང་གིས་ངོས་འཛིན་བྱས་གསལ།གྱོད་ཡ་ཀྲང་མི་མིག་ནས་གྱོད་ཡ་ཅང་ཅི་ཅིག་གིས་བཞེས་རག་མང་པོ་བཏུང་ཡོད་པ་ཤེས་བཞིན་དུ་རང་གི་རླངས་འཁོར་ལྡེ་མིག་སྤྲད་དེ་ལམ་ཐོག་ཏུ་གཏོང་བཅུཊ་ཡོད་སྟབས།ཅང་ཅི་ཅིག་དང་ཀྲང་མི་མིག་གཉིས་ཀའི་བྱ་སྤྱོད་ནི་ཆང་རག་བཏུང་ནས་འཁོར་རིགས་གཏོང་བའི་ཉེས་པ་བསགས་པར་གྲུབ་ཡོད།ཉེས་ཁྲིམས་ནང་གི་ཉེས་པ་མཉམ་གསོག་གི་རིགས་ལམ་ལྟར་ན།མི་གཞན་གྱིས་ཉེས་པ་གསོག་པ་ཤེས་བཞིན་པའི་གནས་ཚུལ་འོག་ཏུ་ཡོ་ཆས་འདོན་སྤྲོད་བྱེད་པའི་བྱ་སྤྱོད་ནི་ཉེས་གསོག་ལ་རོགས་རམ་བྱས་པར་གཏོགས་པས་ཉེས་པ་མཉམ་གསོག་ཏུ་གྲུབ་ཡོད།